Zvi Bar

Zvi Bar (hebraisk: ; født 8. oktober 1935 i Kfar Yona) er en israelsk tidligere politiker som var borgermester i byen Ramat Gan mellom 1989 og 2013.

Biografi 
Under seksdagerskrigen hadde Bar kommandoen over fallskjermbataljon 202. Han var senere leder for det israelske forsvarets offisersskole. På midten av 1970-tallet hadde han kommandoen over en reservistbrigade. Han ble senere leder for Israels grensepoliti. I 1976 tok han en bachelorgrad i politisk vitenskap fra Bar-Ilan-universitetet.

Politisk karriere 
Bar ble første gang valgt til borgermester i Ramat Gan i 1989. Han fikk anerkjennelse og støtte fra israelsk offentlighet som følge av sitt lederskap og moralbygging da Ramat Gan ble utsatt for irakiske Scud-missiler under Gulfkrigen.

Bar ble gjenvalgt i fire påfølgende valg – i 1993, 1998, 2003, og 2008.

I 2004 ble Bar avhørt av Israels politi vedrørende påstander om at han og borgermesteren i nabobyen Tel Aviv, Ron Huldai, var innblandet i korrupsjon. I april 2011 bestemte Israels justisdepartement at Bar, samme med fem eiendomsutviklere, skulle tiltales for bestikkelser og hvitvasking.

Referanser 

Israelske politikere
Israelske borgermestere
Fødsler i 1935

Personer fra subdistriktet HaSharon i Israel